བཟོ་ཐབས་དངོས་ལ།འདི་ལ་བཙོ་སྟངས་རིགས་གཉིས་སུ་སྣང་ལ་གཅིག་ནི་རླངས་ཁྲའམ་ཁའ་ཤིང་གི་ཆོད་བྱས་པའི་ཐོག་རླངས་བཙོ་དང་ཆུ་ནང་དུ་བཙོས་པས་རང་ཁུ་རང་ཐག་ཟེར་བ་གཉིས་ཡོད།རང་ཁུ་རང་ཐག་བཙོ་ལུགས་ནི་ཉུང་མ་སྐམ་པོ་རྣམས་ཆུ་གྲང་མོའི་ནང་དུ་བཀྲུས་ནས་སླ་ང་ཞིག་གི་ནང་དུ་སྦྲང་ནག་དང་སྦྲང་རྩི།ཆུ་བཅས་བླུགས་ནས་གདུ།ཉུང་མ་ལེགས་པར་ཚོས་ནས་ཆུ་དང་སྦྲང་གི་ཁུ་བ་རང་ཐག་ཏུ་སོང་བ་ན་ཉུང་མ་རྡོག་པོ་རེ་རེ་བཞིན་སྐུད་པ་ལ་ཕྲེང་བ་ལྟར་བྱས་ནས་བསིལ་སྐམ་བྱ།རློན་པར་ཟོས་ནའང་ཆོག་ལ་སྐམ་པོ་བྱེད་པ་ནི་དུས་ཚོད་ཡུན་རིང་ལ་ཉར་ཚགས་ཐུབ་པ་དང་བྲོ་བ་ཇེ་ཞིམ་དུ་འགྲོ་བའི་ཆེད་ཡིན་པ་རེད།